    Bí àwọn Èdìdàrẹ́ ti ṣe lẹ́yìn ikú rẹ̀ yà mi lẹ́nu. Ìgbà tí mo lọ sí aafin, ṣe ni mo bá gbogbo wọn tí wọn ń yọ̀, ìgbà tí mo sì bèèrè ìdí ayọ̀ lọ́wọ́ ẹnìkan báyìí ó ni, ‘Gbogbo wa ń yọ̀ nítorí ẹran dé, ìdí Òmùgọ̀diméjì rí bẹ̀ǹbẹ̀ bẹnbẹ, ìkùn rẹ̀ yọ bọ̀ǹbọ̀ bọ̀ǹbọ, òun pàápàá tóbi ó rí yọ̀kọ̀tọ̀ yọkọtọ, ẹran ìbàdí rẹ̀ kò ní ṣàì ṣe sínkín sí wa lẹ́nu. Kò sí ẹni tí ó wà nínú àwọn Èdìdàrẹ́ tí ó fẹ́ kí òun pàápàá kú, ṣùgbọ́n olúkúlùkù ní inú dídùn sí ikú ọmọnìkejì rẹ̀. Ìlú burúkú gbáà ni.
    Bi awon Edidare ti se leyin iku re ya mi lenu. Igba ti mo lo si aafin, se ni mo ba gbogbo won ti won n yo, igba ti mo si beere idi ayo lowo enikan bayii o ni, ‘Gbogbo wa n yo nitori eran de, idi Omugodimeji ri benbe benbe, ikun re yo bonbo bonbo, oun paapaa tobi o ri yokoto yokoto, eran ibadi re ko ni sai se sinkin si wa lenu. Ko si eni ti o wa ninu awon Edidare ti o fe ki oun paapaa ku, sugbon olukuluku ni inu didun si iku omonikeji re. Ilu buruku gbaa ni.